
ACTA 


COMMENTARIUM OFFICIALE 


ACTA PIL PP. X 


LITTERAE APOSTOLICAE 


QUIBUS ECCLESIA 8. LAURENTIIT IN LUCINA DE URBE EVEHITUR AD BASI- 
LICAE MINORIS DIGNITATEM. 


PIUS PP. X 


Ad perpetuam rei memoriam. — Satis constat ecclesiam 8S. Laurentii 
in Lucina, vetustate, structura et artis operibus insignem inter praecipuas 
almae huius Urbis iure meritoque esse accensendam. Hoc enim templum 
primus est presbyteralis titulus post basilicas patriarcales, atque in prae- 
nobili Urbis regione situm, et populi frequentid et divini cultus splen- 
dore summopere floret. Iamvero cum in ipsum templum iuxta tenorem 
apostolicarum litterarum, quarum initium Susceptum, quasque edidimus 
1x Kalendas Novembris anno MDCCCCVI, propediem sit transferendum Ca- 
pitulum 8. Angeli in foro piscium, quod titulum assumet Capituli S. Mi- 
ehaelis archangeli ad S. Laurentii in Lucina, ipsiusque Capituli Canonici 
Nos enixis precibus flagitaverint, ut ecclesiam, tot tantisque nominibus 
conspicuam, peculiari honoris titulo cohonestare dignaremur, votis hisce 
annuendum, libenti quidem animo, existimavimus. Quare, motu proprio, 
atque ex certa scientia et matura deliberatione Nostris deque apostolicae 
Nostrae potestatis plenitudine, praesentium vi, ecclesiam S. Laurentii in 
Lucina de Urbe ad basilicae minoris dignitatem evehimus, illique honores 
omnes et privilegia conferimus quae minoribus almae huius Urbis Nostrae 
basilicis de iure competunt. Decernentes, praesentes litteras firmas, validas 
et efficaces existere et fore, suosque plenarios et integros effectus sortiri 
et obtinere, illisque, ad quos spectat et spectare poterit, in omnibus et 
per omnia plenissime suffragari, sicque in praemissis per quoscumque iu- 
dices ordinarios et delegatos iudicari et definiri debere, atque irritum et 

inane, si secus super his a quoquam, quavis auctoritate, scienter vel igno- 
ranter, contigerit attentari. Non obstantibus Nostra et Cancellariae Apo- 
stolicae regula de iure quaesito non tollendo, aliisque constitutionibus et 
ordinationibus apostolicis ceterisque, speciali licet atque individua men- 
tione et derogatione dignis, in contrarium facientibus quibuscumque. 

Datum Romae apud S. Petrum sub anulo Piscatoris, die xxvm No- 
vembris Mpccccvul, Pontificatus Nostri anno sexto. 


L. 8. R. Carp. MERRY DEL VAL, @ secretis Status. 


EPISTOLA 


AD AEMILIUM KELLER COMITEM, PARISIOS 


Dilecte fili, salutem et apostolicam benedictionem. — Ea quidem pla- 
cuit significatio grati animi, quam nomine utriusque Comitatus, quibus 
praesides, ipse Nobis dabas, quod instituta rite quaestio de habendis 
Ioannae Arcensi honoribus beatorum caelitum, mature, auctoritatis No- 
strae suffragio, processisset. Ideo praesertim placuit, quia intelleximus, 
vobis in hac etiam causa Nostrum Galliae amorem esse perspectum. Si 
enim et patrocinium et exemplum magnanimae virginis a Nobis hodie 
genti vestrae obiicitur, nostis quo spectemus; nempe ut illa, tamquam 
auctore ac duce, boni omnes ad defendendam religionem utantur: propter- 
eaque studeant aliquando eam inter se confirmare concordiam, quae una 
spem salutis communis continet. Hoc nobis maxime in votis esse scitis: 
et quoniam ut id ipsum eveniat optime elaboratis, Nos Deum rogamus, 
laetos laborum fructus vobis tribuat. Nee vero arbitramur melius Nos 
posse referre vobis gratiam pro iis, quae pie Nobis precabamini. Auspi- 
cem autem divinorum munerum, ac testem paternae benevolentiae No- 
strae, tibi, dilecte fili, tuisque sociis apostolicam benedictionem peramanter 
impertimus. 

Datum Romae apud S. Petrum die xx Ianuarii momrx, Pontificatus 
Nostri anno sexto. 


PIUS PP. X 


| 

S. CONGREGATIO CONSISTORIALIS 


DECRETUM 


QUO EPISCOPI CONVOCANTUR UT CONSISTORIIS INTERSINT, ANTE FESTUM 
ASCENSIONIS D. N. I. C. HABENDIS. 


Antequam ad solemnem canonizationem beatorum Confessorum Io- 
sephi Oriol, e clero Barcinonensi, et Clementis Mariae Hofbauer, e con- 
gregatione SSmi Redemptoris, deveniat, SSmus Dominus noster Pius 
PP. X, ceteris quae iuxta canonicas sanctiones requiruntur expletis, con- 
stituit insuper in re tanti momenti Episcoporum sententiam exquirere. 
Quapropter praesenti S. Congregationis Consistorialis decreto mandat, 
ut omnes et singuli Praesules, qui sunt intra centesimum ab Urbe lapi- 
dem, nisi grave aliquid obstet, Romam decem dies ante festum Ascensionis 
D. N. Iesu Christi petant, ut Consistoriis haberi solitis interesse possint. 
Ceteros Italiae et proximarum regionum Archiepiscopos et Episcopos, ut 
romanum iter ad eumdem finem aggrediantur, peramanter invitat. Remo- 
tiores vero de hac tam iucunda et extraordinaria solemnitate certiores 
reddit. Ne autem frequentibus ad Urbem itineribus nimium graventur 
Episcopi, Sanctitas Sua benigne indulget, ut, qui hac occasione Romam 
adiverint et memoratis solemniis interfuerint, exempti evadant ab obli- 
gatione visitandi sacra Limina prima proxima vice. 

Datum Romae ex aedibus Secretariae eiusdem sacrae Congregationis, 
die 27 Ianuarii 1909. 


C. Carp. DE LAI, Secretarius. 
L.  S. Scipio Tecchi, Adsessor. 


MONITUM 

Rmi Archiepiscopi et Episcopi qui, iuxta relatum S. Congregationis Con- 
sistorialis convocationis decretum, Romae sacris canonizationis solemniis intere- 
runt, oportet ut quamprimum subscripto Apostolicarum Caeremoniarum Praefec- 
to (Via del Quirinale 45, scala 3*, palazzo Rospigliosi) per epistolam significent 
quo circiter die venturi sint, ut Praesulum numerus opportune cognoscatur, et 
ipsi schedulas, intimationes, nec non a 8. Rituum Congregatione canonizandorum 
acta pro Consistoriis, tempestive accipere possint. 

Ne vero apostolici cursores in schedularum distributione ancipites haereant 
de Episcoporum domiciliis, oportet ut ipsi Archiepiscopi et Episcopi in scriptis 
eumdem Caeremoniarum Praefectum de suo quisque domicilio certiorem faciant. 

Tidem Antistites secum deferent vestes praelatitias laneas violaceas, cum 
mantelletto pariter laneo violacei colori, biretum, rocchetum, pluviale simplex 
ex lama argentea, sin minus ex serico damasceno albo, amictum, mitram lineam 
ex tela alba, et cappam laneam violaceam pro Consistoriis, pellibus ermellineis 
ornatam. 

Antistites autem cardinalitia dignitate praefulgentes, praeter vestes et cappas 
cardinalitias tam rubei quam violacei coloris, cum pellibus ermellineis, pro die 
solemnis canonizationis habebunt calceos rubeos, amictum, planetam albam 
opere phrygio aureo distinctam, mitram serico-damascenam cum vimpa, et 
superpelliceum pro capellano caudatario, qui induet vestem sericam violaceam, 
eum crocea lanea violacei pariter coloris. 

De mandato SSmi D. N. Papae. 
Romae, die 14 Februarii 1909, Dominica in Sexagesima. 
Franciscus Riggi, 
L. & 8. Proton. Ap., Caerem. Praefectus. 


8. CONGREGATIO DE RELIGIOSIS 


I 
ORDINIS FRATRUM MINORUM. 


DE ITERANDA EXPLORATIONE VOLUNTATIS SINGULARUM MONIALIUM ANTE 
VOTORUM SOLEMNIUM NUNCUPATIONEM. 


Beatissime Pater, 


Fr. Bonaventura Marrani, Procurator generalis Ordinis Fratrum Mino- 
rum, se ad Sanctitatis Tuae pedes provolvit et, ut plurium tum ministro- 
rum provincialium quum monialium sui Ordinis dubiis occurrat, sequentia 
exponit: 

Sacra Tridentina synodus (sess. xxv, cap. 17, de Regul.), haec quoad 
vestitionem monialium earumque professionem constituit: « Libertati pro- 
« fessionis virginum Deo dicandarum prospiciens, sancta synodus statuit 
«atque decernit ut puella, quae habitum regularem suscipere voluerit..., 
«non ante eum suscipiat, nec postea ipsa vel alia professionem emittat, 
«quam exploraverit Episcopus, vel, eo absente vel impedito, eius Vica- 
«rius, aut aliquis..... ab eis deputatus, virginis voluntatem diligenter, an 
« coacta, an seducta sit, an sciat quid agat » Quum vero Summus Pon- 
tifex Leo fel. rec. XIII, per decretum S. Congregationis Episcoporum et 

Regularium die 3 Maii 1902 latum edixerit ut, non secus quam in reli- 
gionibus virorum etiam in sanctimonialium monasteriis, in quibus solemnia 
nuncupantur vota, praemittantur solemnibus votis simplicia triennium 
saltem duratura; hinc sequens dubium exortum est, cuius congruam in 
editis iam ipsius decreti solutionem minime reperit: num ante professio- 
nem votorum solemnium sanctimonialis voluntas, quae ante vestitionem pro- 
fessionemque votorum simplicium, iuata 8. Concilii Tridentini praescripta, 
fuerit legitime explorata, denuo sit exploranda? 

Super quibus humillimus orator opportunam declarationem reverenter 
postulat. 

Et Deus, etc. 


Ex audientia SSmi habita ab infrascripto Cardinali S. Congregationi 
de Religiosis Praefecto, die 19 ianuarii 1909; Sanctitas Sua, re mature 
perpensa, supra relato dubio responderi mandavit prout sequitur: Attenta 
ratione solemnitatis votorum, iteranda est exploratio voluntatis singularum 
monialium ante votorum solemnium nuncupationem. 

Datum Romae ex Secretaria eiusdem S. Congregationis Negotiis reli- 
giosorum sodalium praepositae, die, mense et anno ut supra. 


Fr. I. OC. Carp. VIVES, Praefectus. 
L. & 8. D. Laurentius Janssens, O. S. B., Secretarius. 


Il 
DECRETUM 


QUO APPROBANTUR AD DECENNIUM CONSTITUTIONES CONGREGATIONIS MIS- 
SIONARIORUM « DE LA SALETTE ». 


Rmus P. Iosephus Perrin, Superior generalis congregationis Missio- 
nariorum vulgo de la Salette, una cum suis generalibus Adsistentibus, 
vota quoque depromens omnium suae congregationis alumporum, post 
iam indulta decreta quum laudis tum approbationis Instituti, Sanctissi- 
mum Dominum nostrum Pium Papam X enixis precibus rogavit, ut, 
attenta ipsiusmet Instituti per plures orbis partes postremis hisce tempo- 
ribus diffusione, approbationem constitutionum eiusdem congregationis 
benigne tribuere dignaretur, eo quoque fine, ut omnes sodales strictioribus 
inter se et ipsi Instituto vinculis devinciantur. 

Quum autem Emi et Rimi Patres Congregationi religiosorum soda- 
lium praepositi, in generali coetu subsignata die ad Vaticanum coadu- 
nato, ad relationem Emi Dfii Cardinalis Francisci Cassetta, rem maturo 

examine perpenderint, respondendum censuerunt, ut praedictae constitu- 
tiones, prouti in exemplari authentico sacrae Religiosorum Congregationi 
exhibitae sunt, ad experimentum decennii iugiter approbarentur, modifi- 
cationibus rite servatis, quae in eodem exemplari ex officio peractae sunt. 
Contrariis non obstantibus quibuscumque. Die 29 Ianuarii 1909. 

Quibus omnibus Sanctissimo Domino nostro Pio Papae X per infra- 
scriptum Secretarium sacrae Congregationis religiosorum sodalium relatis, 
Sanctitas Sua sententiam sacri ipsius Consilii benigne approbare et con- 
firmare dignata est, die 1 Februarii, eodem anno. 


Fr. I. C. Carp. VIVES, Praefectus. 


L. & 
D. Laurentius Janssens, O. 8. B., Secretarius. 


S. CONGREGATIO RITUUM 


I 
AURELIANEN. 


DECRETUM BEATIFICATIONIS ET CANONIZATIONIS VEN. SERVAE DEI IOANNAE 
DE ARC VIRGINIS, AURELIANENSIS PUELLAE NUNCUPATAE, 


Super dubio: an, stante approbatione virtutum et trium miraculorum, tuto 
procedi possit ad solemnem eiusdem ven. Servae Dei beatificationem. 

Virorum, qui militari laude antecellunt, etsi summa sit apud homines 
opinio ac dignitas, nihilominus vix accidit ut eorum non sint obscurata 
trophaea, sive propter causam inique susceptam, sive propter abusum 
victoriae, sive denique ob hanc ipsam nimis magno emptam planeque luc- 
tuosam. Pulcherrimus omnium triumphus illorum est, qui sibi primum 
imperare suisque cupiditatibus inferre bellum didicerunt; deinde, si opor- 
tuerit arma etiam terrena conferre, vires omnes nervosque a religione 
sumunt, cum regio vate canentes: si consistant adversum me castra, non 
timebit cor meum (Ps. XXVI, 3). Purissima igitur luce renidet admirandae 
virginis Arcensis vexillum, in quo non tam inscribi possit gesta Dei per 
Francos, quam potius cadet Assur in gladio non viri (Is. XXXI, 8). Pro fideli 
enim gente, nova bella elegit Dominus (Iudic. v, 8), immissaque in aciem 
filia plebis contra hostes gallici nominis de caelo dimicatum est (ib., Vv, 20). 

Qui res gestas magnanimae pientissimaeque puellae Aurelianensis omni 
exuunt divinae virtutis instictu, ad humanae tantum opis facultatem eas 

dimetientes, hi profecto ignorare videntur, hine quae fuerit feminae 
sanctitas, hine quae patrata per ipsam inaudita facinora; utraque res 
enim altera alterius ope confirmatur. Venerabilis autem Dei serva Ioanna, 
tum intra domesticos parietes atque in custodia gregis, tum in castrorum 
tumultu, timebat Deum valde, nec erat qui loqueretur de illa verbum malum 
(Iudith, vm, 8). In sua vero innocentia et modestia, cum reliquarum co- 
mitatu virtutum, prodigia facientem Dominum invocavit, qui, non secundum 
armorum potentiam, sed, prout ipsi placet, dat dignis victoriam (II, Mac., 
Xv, 21). Nec in media militari licentia quidquam detrimenti passa est 
eius virtus, caelesti custode ipsam protegente, ut in Iudith, xm, 20: custo- 
divit me angelus eius, et hine euntem et ibi commorantem et inde hue rever- 
tentem. Quod si adiuncta spectentur singula, quibus ipsa non muliebre 
opus absolvit, sive militaris prudentia, sagacia, consilium, sive multiplex 
rerum cognitio, praesertim divinarum, sive arcanorum prospicientia, sive 
cetera denique superna dona iuxta illud Isaiae, xLv, 3: dabo tibi thesauros 
absconditos et arcana secretorum; ea omnia profecto divinitus acta esse 
patebit, de humilique puella, ad humanae confusionem superbiae, fuisse 
dictum a Domino: admirationem faciam populo huic miraculo grandi et 
stupendo (Is., XXIx, 14). 

Insignis haec virgo vixit adhuc in ore hominum usque ad saecularis 
celebritatis honores ei recens exhibitos. Nune vero beatis addenda caeli- 
colis, multo nobis vivet utilior, impetratura patriae suae, de qua optime 
meruit, robur antiquae fidei; catholicae autem Ecclesiae, cuius fuit studio- 
sissima, solamen ex reditu tot errantium filiorum. Interim, Deo confir- 
mante novis prodigiis famam tantae sanctitatis, post editum decretum 
de approbatione virtutum in gradu summo, agitata iterum causa est et 
peculiaris instituta quaestio super tribus miraculis, a Deo per ven. Dei 
servam Ioannam patratis, de quibus SSmus D. N. Pius PP. X, decreto 
edito idibus decembribus superioris anni, constare edixit. 

Unum supererat, iuxta sacri huius fori statuta, inquirendum: utrum 
beatorum caelitum honores ven. servae Dei-Ioannae de Arc tuto decerni 
possent. Itaque, in generali conventu SS. RR. Congregationis habito coram 
SSmho D. N. Pio Papa X, pridie idus ianuarias volventis anni, Rhus Car- 
dinalis Dominicus Ferrata, causae relator, discutiendum dubium propo- 
suit: an, stante approbatione virtutum et trium miraculorum, tuto procedi 
possit ad solemnem ven. servae Dei Ioannae de Are beatificationem. R.mi 
Cardinales et PP. Consultores, suffragium singuli ediderunt. SS.mus vero 
Pater, ab aperienda mente sua abstinuit distulitque supremum iudicium 
in alium diem, monitis qui aderant, ut in re tam gravi caeleste lumen 
implorarent. 

Tandem hodierno laetissimo die, per solemnia divinae familiae Iesu, 
Mariae, Ioseph, idem SSius Pater, sacra hostia pientissime litata in do- 
mestico sacello, nobiliorem aulam vaticanam ingressus ac pontificio solio 
assidens, ad se accersivit Rihos Oardinales Seraphinum Cretoni, SS. RR. 
Congregationi Praefectum, et Dominicum Ferrata, causae relatorem, una 
cum R. P. Alexandro Verde, sanctae fidei Promotore, meque infrascripto 
a secretis, iisque adstantibus solemniter pronunciavit, tuto procedi posse 
ad solemnem ven. servae Dei Ioannae de Arc beatificationem. 

Hoc autem decretum publici iuris fieri, in acta SS. Rituum Congrega- 
tionis referri, litterasque apostolicas sub plumbo de beatificationis solem- 
nibus in patriarchali basilica vaticana, ubi primum licuerit, habendis, expe- 
diri iussit, nono calendas februarias anno millesimo noningentesimo nono. 


S. Carp. CRETONI, Praefectus. 
L. & S. D. Panici, Archiep. Laodicen., Secretarius. 


II 
VINDOBONEN. 


DECRETUM CANONIZATIONIS BEATI CLEMENTIS MARIAE HOFBAUER, SACER- 

DOTIS PROFESSI CONGREGATIONIS 8S. REDEMPTORIS. 

Super dubio: an et de quibus miraculis constet in casu et ad effectum de quo 
agitur. 

Nondum vivis excesserat Ecclesiae Doctor illustris Alphonsus Maria 
Ligorius, quum ad institutam ab eo Familiam aditum petit adolescens, 
qui tanti Patris opus longe lateque esset propagaturus. Fuit is beatus 
Clemens Maria Hofbauer, qui sancti conditoris vestigia sic est persequutus, 
ut redivivus Ligorius videretur, plane dignus illo praeconio: mortuus est 
pater eius, et quasi non est mortuus; similem enim reliquit sibi post se (Eccl. 
xxx, 4); vel eo quod olim a filiis prophetarum dictum est: requievit spi- 
ritus Eliae super Eliseum (IV Reg., U1, 15). 

Ortus anno MDCCLI in Moravia oppido Teswicz, carus omnibus ac pro- 
batus, pueritiam adolescentiamque transegit. A pistoris arte, quam plures 
annos exercuit, ad longe nobiliorem panem populis comparandum desti- 
natus, perfectioris vitae genus a tiburtino secessu, quasi a nova Thebaide, 
est auspicatus. Sex ibi menses quum delituisset, Vindobonam studiorum 
causa se contulit; mox Romae se Ligorianae familiae adscripsit. Sacer- 
dotio auctus, missus est in Poloniam, qua in regione asperrimas difficul- 

tates invicto animo superavit, ut eius gentis aeternae saluti prospiceret. 
Inde iniuria temporum amotus, Vindobonam rediit, quae urbs uberrimam 
sancto viro obtulit messem. Quamplurimos enim vitiorum daemonisve 
laqueis irretitos ad christianae vitae morem convertit; intermortuam fidem 
excitavit, sacramentorum usum frequentem invexit. Nec eo fructu con- 
tentus, Helvetiam, Daciam, Germaniam peragravit, Instituti sui domicilia 
multa constituit, quasi totidem fidei propugnacula contra ingruentes erro- 
res et solitos impetus inimicorum catholici nominis; nec a laboribus re- 
quievit, nisi quum Deus fidelem servum ac prudentem ad sempiterna 
gaudia vocavit, quod contigit Vindobonae anno mpcccxx. 

Haec est summa rerum, quas eximius Germaniae apostolus Clemens 
Maria Hofbauer in vita gessit, quibus post obitum meruit, in dies crescente 
fama sanctitatis eius et accedentibus prodigiis, in beatorum caelitum al- 
bum referri a sa. me. Leone XIII, anno MpcccLxxxvim. Mox, instantibus 
plurimis ut fastigium honoribus imponeretur, id est ut in Sanctorum album 
eiusdem beati viri nomen accenseretur, praesertim quod duo vulgarentur 
eo deprecante patrata miracula, Sedis Apostolicae venia, accurata inqui- 
sitio in illa facta est, tabulaeque a SS. Rituum Congregatione recognitae 
ac probatae sunt. 

Primum ordine propositionis accidit Neapoli mense martio an. MDCCCCV. 
Amalia Conte septimum iam mensem aegra trahebat, arthritide sicca labo- 
rans; qui morbus in dies ingravescens in insanabilem anchylosim cesserat. 
Admota fervidis cum precibus laevo genu icone beati Clementis, aegrota 
quae ante movendi artum erat omnino impos, proiecto sustentaculo, re- 
pente vita, motu, vigore praeditum habuit. 

Alterum obtigit miraculum mense februario anno MDCCCXCVII, in Mal- 
lerdorfiensi coenobio sororum Franciscalium. Vigora Verzinger ex ea Fa- 
mnilia, tuberculosi pulmonari affecta, ob superadditam pleuritidem acu- 
tam naturae pariter tubercularis, ad fatalem exitum properabat, eratque 
iam supremis munita sacramentis. Ecce autem sub finem novendialium 
precum, quae ad exorandum beatum Clementem fuerant institutae, quieto 
somno correpta et recreata Vigora, mane surrexit integre perfecteque 
sanata. 

De binis hisce miraculis instituta est actio: nempe primum in duplici 
antepraeparatorio conventu apud Cardinalem Dominicum Ferrata, causae 
relatorem, Vv idus iunias anno Mpccccm, et denuo vI idus martias an. 
Mpccccviu; deinde in praeparatorio ad Vaticanum coacto pridie idus iulias 
eodem anno; denique in generali coetu coram Ssmo Domino nostro Pio 
Papa X in iisdem aedibus vaticanis habito pridie idus ianuarias ineuntis 
anni, in quo memoratus R.mus Cardinalis Dominicus Ferrata dubium 

proposuit: an, et de quibus miraculis constet in casu, et ad effectum de quo 
agitur. Rimi Cardinales sacris tuendis Ritibus praepositi et Patres Consul- 
tores suffragium singuli protulere. At Ssmus Pater, omnium audita sen- 
tentia, supremum iudicium distulit in alium diem et eos qui aderant hor- 
tatus est ut in re tanti momenti fervidas Deo funderent preces. 

Hodierna vero auspicatissima die, Dominica m1 post Epiphaniam qua 
festum sacrae Familiae percolitur, Sacro devotissime peracto, idem Bea- 
tissimus Pater, nobiliorem aulam vaticanam ingressus et pontificio solio 
assidens, coram se sistere iussit Rmos Cardinales Seraphinum Cretoni, 
SS. RR. Congregationi Praefectum, et Dominicum Ferrata, causae rela- 
torem, una cum R. P. Alexandro Verde, sanctae fidei Promotore, meque 
infrascripto a secretis, hisque adstantibus solemniter edixit, constare de 
duobus propositis miraculis; scilicet de primo: instantaneae perfectaeque 
sanationis Amaliae Conte ab arthritide sicca in sinistro genu; atque de al- 
tero: instantaneae perfectaeque sanationis Vigorae Verzinger a tuberculosi 
pulmonari et pleuritide. 

Hoe insuper decretum evulgari et in SS. Rituum Congregationis acta 
referri iussit nono calendas februarias anno MDCCCCIX. 


S. Carp. CRETONI, Praefectus. 
L. S. 
D. Panici, Archiep. Laodicen., Secretarius. 


III 
MONITUM 


CIRCA EDENDA ET PUBLICANDA ACTA SERVORUM DEI VEL BEATORUM 


Acta quae respiciunt vitam, virtutes et prodigia Servorum Dei vel 
Beatorum, quorum causis beatificationis et canonizationis manus appo- 
suit sacra Rituum Congregatio, typis edi ac publici iuris fieri nequeunt, 
inconsulta eAdem sacra Congregatione, et absque licentia nihil obstat 
R. P. D. Promotoris sanctae fidei, vel Adsessoris ipsius sacri Consilii. 

Datum Romae ex Secretaria SS. Rituum Congregationis, 12 Fe- 
bruarii 1909. 


L. & 8. D. Panici, Archiep. Laodicen., Seeretarius. 

S. POENITENTIARIA APOSTOLICA 


LITTERAE 


AD ORDINARIOS GALLIARUM, DE COMPOSITIONIBUS QUOAD BONA ECCLE- 
SIASTICA. 


Venerabilibus in Christo Patribus Galliae Ordinariis, salutem et sin- 
ceram in Domino caritatem.— Neminem sane latet quanta animi forti- 
tudine et constantia SSmus Diius noster Pius divina providentia PP. X 
sacrosancta Ecclesiae iura adseruerit et iniquas leges postremis hisce 
annis in Gallia latas reprobaverit ac damnaverit. Idem vero Summus 
Pontifex apprime sollicitus pro salute animarum, quae suprema lex est 
et ultimus finis, cui terrena omnia subordinari oportet, memor caritatis 
Christi Domini, de quo scriptum fuit: « calamum quassatum non conte- 
«ret, et linum fumigans non extinguet »,! luculenter ostendit infirmi- 
tati debilium, quoad fieri potest, indulgendum esse, ut errantes in viam 
aeternae salutis revocari queant. 

Hune porro in finem tributae fuerunt, per litteras ab E.mo Cardinali 
a secretis Status datas die 24 Septembris 1907, omnibus et singulis vene- 
rabilibus in Christo Patribus Galliarum Ordinariis amplae facultates pro 
iis, qui propriae conscientiae consulere cupiant postquam bona Ecclesiae 
erepta qualicumque titulo acceperint, vel bona ipsa, honestis de causis, 
acquirere postulent. 

Quo autem melius innotescat mens Summi Pontificis in supradictis 
facultatibus tribuendis, simulque habeatur norma certa eas interpretandi 
et practice applicandi, Sanctitas Sua huic S. Poenitentiariae speciali man- 
dato commisit, ut cum praelaudatis Galliarum Ordinariis communicaret 
ea quae sequuntur, quaeque in audientia diei 15 huius mensis ipsa San- 
ctitas Sua expresse probavit. 

Nihil videlicet timendum est, ne ex aequa compositione iniustis bono- 
rum Ecclesiae detentoribus concessa ipsius Ecclesiae iura in se pessum- 
dentur seu minuantur. Primum enim per huiusmodi compositionem nul- 
latenus relevantur praecipui spoliatores seu auctores iniquarum legum, 
quarum vi bonorum Ecclesiae direptio et alienatio consummata fuit. 
Deinde, tantum abest ut ea compositio obligationem integre restituendi 
pro ipsis iniustis detentoribus vel diffiteatur vel solum dissimulet, ut eam 
potius praesupponat, atque ostendat in Ecclesia ius plene vigens eam 

exigendi. Siquidem qui per benignam compositionem alicuius rei partem 
condonat, eo ipso ostendit omnimodam sibi esse facultatem de ea re li- 
bere disponendi; qui autem compositionem petit vel solummodo acceptat, 
debitum suum manifeste recognoscit et profitetur. 

Quae cum ita sint, sedulo cavendum est ne forte per rigidiorem quam- 
dam agendi rationem, hac in re, suprema Romani Pontificis auctoritas 
circa bona Ecclesiae temporalia coarctari videatur, atque insuper adiuve- 
tur ipsum consilium impiorum, qui eo demum spectant, ut animas pre- 
tioso D. N. I. C. sanguine redemptas in aeternum perdant. Multi enim 
sunt in Gallia, quorum in mente fidei lumen non penitus extinctum est, 
qui tamen, impellente temporalis lucri cupidine, bona Ecclesiae direpta 
accipere non dubitarunt. Hi autem si toto poenarum et obligationum ri- 
gore urgeri se senserint, harum difficultate territi, potius in peccato insor- 
descere, quam iustis sanctae matris Ecclesiae querimoniis satisfacere eli- 
gent. Contingere etiam potest ut, imminente mortis periculo, propinqui 
seu haeredes moriturorum negent morem gerere postulantibus sacerdo- 
tem confessarium, veriti ne eius hortatu morituri ipsi de integra bonorum 
Ecclesiae restitutione rite disponant; atque ita fiet ut miseri, non obtenta 
admissorum absolutione, ac non sine gravi scandalo, e vivis decedant. 
Contra, per benigniorem compositionem dum spirituali debilium bono con- 
sulitur, aliqua saltem ex parte resarciuntur Ecclesiae damna, maiorque 
affulget spes fore ut etiam renitentiores, facili reconciliationis conditione 
allecti, ad salutarem poenitentiam bonamque frugem serius ocius deveniant. 

Recolendum quoque est censurarum finem non esse solam criminis 
vindictam, sed praecipue resipiscentiam delinquentium. 

Hine factum est ut, in similibus adiunctis, Summi Pontifices, licet 
immutabilia Ecclesiae iura alte proclamaverint, aequam tamen composi- 
tionem semper et benignissime permiserint; quemadmodum peregisse 
constat, inter alios, Iulium III, anno 1554, cum Anglis; Clementem XI, 
anno 1714, cum Saxonibus; Pium VII, superiore saeculo, cum ipsis Gallis; 
et nuperrime Pium IX ac Leonem XIII cum Italis. 

Ceterum normae peculiares in concedenda compositione servandae 
adeo perspicue definitae sunt in praefatis litteris Emi Cardinalis a secretis 
Status, ut nulla videantur indigere declaratione. Si qua tamen in praxi 
oborta fuerit dubitatio, pronum erit recurrere ad hance ipsam S. Poeniten- 
tiariam, quae singulis, uti par est, absque mora faciet satis. 

Datum Romae ex S. Poenitentiaria, die 16 Ianuarii 1909. 


8. CaRD. VANNUTELLI, Poenitentiarius Maior. 
L. & 8. I. Palica, Secretarius. 


i) 

COMMISSIO DE RE BIBLICA 


DE ORGANO OFFICIALI COMMISSIONIS BIBLICAE 


Quum de expressa voluntate SS. D. N. Pii PP. X Acta Apostolicae 
Sedis, typis Vaticanis edita, sint unicum Commentarium Officiale ad « Con- 
« stitutiones pontificias, leges, decreta, aliaque tum Romanorum Ponti- 
« ficum tum sacrarum Congregationum et Officiorum scita legitime pro- 
«mulganda et evulganda»; Emi DD. Cardinales Commissioni pontifi- 
ciae de re biblica addicti, in coetu 14 Februarii huius anni in aedibus vati- 
canis habito, statuerunt ut praedicta Commissio ad actus suos publici 
iuris faciendos nullo alio deinceps promulgationis organo uteretur. 

Romae, die 15 Februarii anno 1909. 

Fulcranus Vigouroux, Pr. 8. 


L. & 8. Laurentius Ianssens, O. S. B., 
Consultores ab actis. 


DIARIUM ROMANAE CURIAE 


S. CONGREGAZIONE CONCISTORIALE 


NOMINE 


7 Gennaio 1909. — Con decreto concistoriale la sede vescovile di Comacchio 
é stata dichiarata immediatamente soggetta alla S. Sede; 

— Con Bolla pontificia l’Emo Sig. Card. Giulio Boschi, Arcivescovo di Fer- 
. Yara, é stato anche nominato Vescovo di Comacchio; 

— Con Bolla pontificia Mons. Pasquale Morganti, Arcivescovo di Ravenna, 
é stato anche nominato Vescovo di Cervia. 

1 Febbraio 1909.— Con decreto concistoriale, da spedirsi per Bolla, Mons. 
Giovanni Battista Pitaval, Vescovo titolare di Sora, é stato promosso alla sede 
metropolitana di Santafé negli Stati Uniti d’America; 

— Con decreto concistoriale, da spedirsi per Bolla, Mons. Giovanni Grimes, 
del clero di Syracuse, é stato promosso alla chiesa titolare Vescovile di Imeria 
e deputato Coadiutore con successione di Mons. Patrizio Ludden, Vescovo di 


Syracuse. 


| 

S. CONGREGAZIONE DEI RITI 


9 Febbraio 1909.— Nel palazzo apostolico vaticano si é tenuta la sacra 
Congregazione particolare dei Riti, con decreto 9 Dicembre 1908 sostituita alla 
Congregazione ordinaria rotale, nella quale dagli Emi e Rimi Sig. Cardinali e dai 
Rmi Prelati Officiali si é giudicato: 1° intorno alla validita ed al rilievo del pro- 
cesso apostolico costruito nell’archidiocesi di Napoli sopra la fama di santita 
della vita, delle virtii e dei miracoli in genere del Ven. Giustino de Jacobis, 
Vescovo di Nilopoli e Vicario Apostolico dell’ Abissinia, della congregazione della 
Missione; 2° intorno alla validita dei processi apostolici ed ordinari costruiti per 
la causa di beatificazione e canonizzazione della Ven. Maria Margherita Dufrost 
de Lajemmerais, vedova D’Yonville, istitutrice delle Suore di caritaé in Montreal; 
3° intorno allo stesso dubbio per la causa di beatificazione e canonizzazione della 
Ven. Maria Adeodata Pisani, monaca professa Benedettina nel monastero di 
8. Pietro in Malta; 4° intorno alla validita del processo apostolico costruito nella 
Curia di Malines sopra i miracoli che si asseriscono da Dio operati per intercessione 
della Ven. suor Anna di 8. Bartolomeo, monaca professa Carmelitana scalza; 
5° intorno al culto, in ossequio ai decreti di Urbano VIII, non mai prestato al 
Ven. Paolo Cafaro, sacerdote professo della congregazione del Sstho Redentore; 
6° finalmente intorno allo stesso dubbio per la causa di beatificazione e cano- 
nizzazione della Ven. Anna Maria Javouhey, fondatrice delle Suore di S. Giuseppe 
di Cluny. 


S. PENITENZIERIA APOSTOLICA | 


NOMINA 
5 Febbraio 1909. — Il 8. Padre, con lettera dell’Emo Signor Card. Serafino 
Vannutelli, Penitenziere Maggiore, si é degnato di nominare Canonista della S. Pe- 
nitenzieria il Rev. D. Enrico Spadorcia, parroco di S. Maria Maggiore in Roma. 


SEGRETERIA DI STATO 


AVVISO DI CONCORSO 
-E’ aperto il concorso ad un posto di scrittore-calligrafo nella Segreteria di 
Stato di Sua Santita, Sezione dei Brevi Apostolici. Coloro che intendono pren- 
dervi parte, debbono inviare a Mons. Cancelliere dei Brevi Apostolici (Vaticano), 
non pit tardi della fine del corrente mese, la relativa domanda, corredata dai 
documenti riguardanti le loro qualité morali e religiose. A richiesta ed a voce 
si daranno gli opportuni schiarimenti. 

NOMINE 


11S. Padre, con biglietto della Segreteria di Stato, si é degnato di nominare: 

26 Gennaio 1909. — Il Rev. D. Enrico Ponti, Officiale minore della S. Con- 
gregazione del Concilio. 

7 Febbraio 1909. —S. E. Rima il Sig. Card. Gaetano de Lai, Segretario della 
8. Congregazione Concistoriale, Protettore delle Suore della Provvidenza. 

8 Febbraio — 8. E. Riha il Sig. Card. Sebastiano Martinelli, Prefetto della 
8S. Congregazione dei Riti. 

9 Febbraio. — Mons. Federico Cattani e Mons. Giuseppe Mori, Prelati Udi- 
tori della S. Rota Romana; 

— Mons. Michelangelo Bovieri, Sotto-Segretario della S. Congregazione dei 
Sacramenti; 

— Il Rev. D. Roberto Vicentini ed il Rev. D. Augusto Fidecicchi, Officiali 
minori della S. Congregazione dei Religiosi. 


ONORIFICENZE 


Ii Santo Padre si é degnato di conferire: 

Il cavalierato dell’Ordine di S. Gregorio Magno (classe civile) al Sig. Alberto 
Havenseth di Aversa; 

La medaglia Benemerenti in argento al Sig. Michele Kuszka di Leopoli; 

La croce pro Ecclesia et Pontifice alla signora Baronessa Lidia de Hoffmann, 
della diocesi di Trento; ed alla signora Elisabetta de Schénberg-Roth-Schénberg, 
della diocesi di Bressanone. 


La Santita di nostro Signore, con biglietto di S. E. Riha il Sig. Card. Merry 
del Val, si ¢ degnato di nominare il Sig. Avv. Giuseppe Patriarca, Procuratore 
legale dei sacri Palazzi Apostolici. 


MAGGIORDOMATO DI SUA SANTITA 


NOMINE 
Camerieri segreti soprannumerari: 
Il Rev. D. Giuseppe Zuk, dell’archidiocesi di Leopoli; 
Il Rev. D. Basilio Zotdak, » » 


Il Rev. D. Stefano Horodecki, » » 
Il Rev. D. Gustavo Klug, dell’archidiocesi di Olmutz. 


Cameriere segreto di Spada e Cappa soprannumerario: 
Il Sig. Conte Ottone Figarolo di Groppello di Torino. 

Cameriere d’onore in abito paonazzo: 
Il Rev. Aureliano Schiavone, arciprete di Ripabottoni (dioc. di Larino). 


ONORIFICENZE 


Il 8. Padre su proposta di 8. E. Riha Mons. Maggiordomo, si é degnato 
di conferire le seguenti distinzioni ai sottoindicati Camerieri sogreti e Camerieri 
di onore di Spada e Cappa soprannumerari: 

La Placca dell’Ordine di 8. Gregorio Magno al Sig. Comm. Giacomo Bernard, 
gia insignito della Commenda del medesimo Ordine; 

La Commenda dell’Ordine di Pio IX al Sig. Marchese Patrizio Mac Swiney; 

La Commenda dell’Ordine di S. Gregorio Magno al Sig. Cav. Pietro Floridi; 

La medaglia Benemerenti in oro: 

Al Sig. Conte Vincenzo Macchi; 

Barone Ernesto Schénberg—Roth—Schénberg; 
Barone Felice Roeder de Diersburg; 
Barone Antonio de Leherer; 
Conte Vincenzo Senni; 

Conte Enrico Pocci; 

Conte Pietro Chiassi; 

Comm. Guglielmo Christmas; 
Comm. Luigi Rossi de Gasperis; 
Comm. Guglielmo Alliata; 

Ing. Aristide Leonori; 

Cav. Giuseppe Frascari; 

Prof. Edoardo Persiani; 

Prof. Giorgio Stara—-Tedde; 
Antonio De Falloux Schuster; 
March. Luigi Zacchia Rondinini; 
Avv. Giuseppe Sterbini; 

Avv. Giuseppe Grazioli; 

Prof. Giuseppe Fornari; 
Giovanni Ladelci; 

Conte Adriano Aloisi—Masella; 
Cav. Luigi Bersani; 

Avv. Giuseppe Casini; 

Prof. Pietro De Sanctis; 

Cav. Camillo Serafini; 

Cav. Paolo Croci; 

Comm. Pio Folchi; 

Comm. Paolo Pericoli. 


